Plaja Palm Cove din nord-estul Australiei poate fi frecventată adeseori de crocodili şi cicloane tropicale, însă acest lucru nu a împiedicat-o să fie desemnată cea mai frumoasă plajă din lume de revista de specialitate Condé Nast Traveller, informează AFP și Agerpres.
Cei doi kilometri ai săi de nisip alb şi un fundal compus din rânduri de palmieri au făcut-o să câştige acest titlu în faţa unor rivali precum plaja Honopu din Kauai - o insulă din Hawaii -, Ora din Indonezia şi Dune du Pilat din Franţa.
Cu toate acestea, plaja Palm Cove este situată într-o regiune infestată de crocodili şi, la sfârşitul anului trecut, ciclonul tropical Jasper a afectat restaurantele şi hotelurile sale de lux.
Însă primarul local, Terry James, este convins că ea îşi merită noul titlu datorită frumuseţilor ei naturale, în special "superbelor sale melaleuce" - o plantă australiană, cunoscută şi sub numele de "arborele de ceai".
A global travel magazine has confirmed what many locals already know to be true: Palm Cove is the best beach in the world. It beat the likes of Hawaii, Byron Bay and Indonesia for the top spot. https://t.co/XnBxGc8G1U @kristina_puljak #7NEWS pic.twitter.com/5Nmee0qugy
— 7NEWS Cairns (@7NewsCairns) March 5, 2024
"Recunoaşterea zonei Palm Cove ca fiind plaja numărul unu în lume de către o revistă şi un site renumit nu face decât să valideze ceea ce localnicii ştiau deja despre Palm Cove", a adăugat Terry James.
O plajă din Scoția, apariția surpriză în clasament
Pe locul al doilea în acest clasament întocmit de revista Condé Nast Traveller se află plaja Honopu de pe insula Kauai (Hawaii), iar podiumul este completat de plaja Brecon de pe insula Yell din Arhipelagul Shetland (Scoţia).
Honopu Beach on the Garden Isle of Kauaʻi. Have you seen the stunning Honopu Arch?
— thehawaiianbox (@thehawaiianbox) January 22, 2021
Photo by Pascal Debrunner on Unsplash.#hawaii #hawaiilife #islandlife #paradise #aloha #islandvibes #hawaiianstyle #hawaiitravel #hawaiiadventures #hawaiimoments #kauai #napali #honopubeach pic.twitter.com/TnXZ3o5Fsc
Numeroase alte plaje australiene figurează în lista întocmită de revista americană, inclusiv plaja Wategos din apropiere de Byron Bay, plaja Mona Vale de la periferia nordică a oraşului Sydney şi plaja Noosa din statul Queensland.
A stop at #Wategos #Beach at #ByronBay, #NewSouthWales, #Australia… thankfully some breaks in the high overcast & still plenty warm at 27°C#ShareYourWeather #ShareYourTravels #NSW #NSWwx #WategosBeach #Australia2023 #Oz2023 pic.twitter.com/pmnZQNCLcg
— Ryan Voutilainen \uD83C\uDDE8\uD83C\uDDE6\uD83C\uDDEB\uD83C\uDDEE (@RyanVoutilainen) February 20, 2023